Obrazloženje izmjena i dopuna proračuna sastoji se od obrazloženja izmjena i dopuna općeg dijela proračuna i obrazloženja izmjena i dopuna posebnog dijela financijskog plana kako slijedi:

OBRAZLOŽENJE IZMJENA I DOPUNA FINANCIJSKOG PLANA

Osnovna škola Ljudevita Modeca javna je ustanova koja se bavi odgojno- obrazovnom djelatnošću djece od 6 do 15 godina. Nacionalni kurikulum i Okvirni godišnji izvedbeni kurikulum osnovni su dokumenti po kojima se radi i u spomenutim dokumentima navedene su pojedinosti rada Škole te pokazatelji kako učenici, učitelji i stručni suradnici ostvaruju veće ili manje projekte i programe u kojima se bolje upoznaje svoj uži i širi zavičaj, ali u kojima se ostvaruje i suradnja s kulturnim i vjerskim institucijama, sportskim udrugama i udrugama građana, drugim školama i gospodarstvenicima.

Osnovna škola Ljudevita Modeca proračunski je korisnik Grada Križevaca, uvrštena u Registar proračunskih korisnika pod RKP brojem 08570, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

Razdjel 301 Upravni odjel za odgoj, obrazovanje, kulturu, sport, socijalnu skrb,

nacionalne manjine i turizam, Glava 30102 Osnovnoškolsko obrazovanje

1. Programska klasifikacija:

3201 Osnovnoškolsko obrazovanje u OŠ Ljudevita Modeca Križevci

1. Ekonomska klasifikacija:

Prihodi i primici, te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija:
2. Obrazovanje
3. **OBRAZLOŽENJE IZMJENA I DOPUNA OPĆEG DIJELA FINANCIJSKOG PLANA**

**OBRAZLOŽENJE IZMJENA I DOPUNA PRIHODA I RASHODA, PRIMITAKA I IZDATAKA FINANCIJSKOG PLANA**

**PRIHODI**

**PRIHODI POSLOVANJA (6)**

Prihodi poslovanja za 2023. godinu planirani su u iznosu 3.151.763,24 eura, a ovim Izmjenama i dopunama Financijskog plana povećani su za 91.690,60 eura, što se najvećim dijelom odnosi na prihode iz drugih proračuna te ostalih subjekata unutar općeg proračuna (42) za povećanje plaća i materijalnih naknada sukladno potpisanom dodatku III. Temeljnom kolektivnom ugovoru za službenike i namještenike u javnim službama.

Pomoći iz inozemstva i od subjekata unutar općeg proračuna (63)

Pomoći iz inozemstva i od subjekata unutar općeg proračuna planirani su u iznosu 2.191.015,51 eura, a ovim Izmjenama i dopunama povećane su za 95.623,70 eura.

Izmjenama i dopunama Financijskog plana iznos povećanja obuhvaća povećanje prihoda za plaće i materijalne naknade zaposlenicima Škole temeljem Dodatka III. Temeljnom kolektivnom ugovoru za službenike i namještenike u javnim službama.

Prihodi od imovine (64)

Prihodi od imovine obuhvaćaju dividendu na dionice ZABA-e, a ovim Izmjenama i dopunama povećani su za 1.368,80 eura temeljem ostvarenih prihoda.

Prihodi od upravnih i administrativnih pristojbi, pristojbi po posebnim propisima i naknada (65)

Prihodi od upravnih i administrativnih pristojbi, pristojbi po posebnim propisima i naknada planirani su u iznosu 16.066,00 eura, a ovim Izmjenama i dopunama povećani su za 1.632,20 eura prema očekivanim uplatama roditelja za sufinanciranje školske kuhinje za preostalo dugovanje i sufinanciranje usluga produženog boravka.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe te pruženih usluga, prihodi od donacija planirani su za 2023. godinu u iznosu 30.998,63 eura, a ovim Izmjenama i dopunama povećani su za 946,02 eura, a radi se o prihodima od prodaje starog papira, iznajmljivanja sportske dvorane, stanova i školskog prostora u iznosu od 26.488,53 eura te donacijama kojima je svrha određena od donatora za poluzavršna državna natjecanja financiranih od Hrvatskog školskog sportskog saveza, donaciju ostvarenu od drogerie-markt d.o.o. za područnu školu Veliki Raven i uplata roditelja za osiguranje učenika i organizirani prijevoz za terensku nastavu u iznosu 5.456,12 eura.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna i od HZZO-a temeljem ugovornih obveza planirani su za 2023. godinu u iznosu 912.483,10 eura, a ovim Izmjenama i dopunama smanjeni su za 7.895,14 eura što se najvećim dijelom odnosi na prihode za projekt „Osiguravanje školske prehrane za djecu u riziku od siromaštva“ i „Školsku shemu“.

Kazne, upravne mjere i ostali prihodi (68)

Prihodi od kazni, upravnih mjera i ostalih prihoda obuhvaćaju ostale prihode planirane u iznosu 15,02 eura za ostvaren povrat po predmetu P-453/03.

**PRIHODI OD PRODAJE NEFINANCIJSKE IMOVINE (7)**

Prihodi od prodaje proizvedene dugotrajne imovine (72)

Prihodi od prodaje proizvedene dugotrajne imovine planirani su u ukupnom iznosu 1.486,85 eura za 2023. godinu, a ovim Izmjenama i dopunama smanjeni su za 50,10 eura. Radi se o prihodima od prodaje stanova sa stanarskim pravom, računala i računalne opreme te opreme za grijanje, ventilaciju i hlađenje.

**RASHODI**

**RASHODI POSLOVANJA (3)**

Rashodi poslovanja Osnovne škole Ljudevita Modeca planirani su za 2023. godinu u iznosu 3.034.192,60 eura, a ovim Izmjenama i dopunama povećani su za 101.167,59 eura, što se najvećim dijelom odnosi na rashode za zaposlene.

Rashodi za zaposlene (31)

Rashodi za zaposlene povećani su za 122.435,01 eura, a povećanje planiranog iznosa rashoda za zaposlene proizlazi iz povećanja osnovice za bruto plaće zaposlenika i materijalnih prava zaposlenika koje se isplaćuju iz državnog proračuna, ali i isplate plaća učiteljima u produženom boravku zbog povećanja osnovice i povećanja iznosa nagrade za božićne blagdane koje financira Osnivač.

Materijalni rashodi (32)

Materijalni rashodi smanjeni su za 12.038,01 eura što se najvećim dijelom odnosi na smanjenje rashoda za nabavu namirnica za školsku kuhinju prema očekivanom ostvarenju rashoda.

Financijski rashodi (34)

Financijski rashodi planirani su za 2023. godinu u iznosu 233,00 eura, a smanjeni su za 193 eura, a obuhvaćaju zatezne kamate iz poslovnih odnosa za koje se ne očekuje izvršenje zbog redovitog podmirenja obveza.

Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade obuhvaćaju nabavu i dokup radnih udžbenika obveznih i izbornih predmeta i smanjeni su za 8.817,00 eura prema dosadašnjem ostvarenju.

Ostali rashodi (38)

Ostali rashodi u 2023. godini planirani su u iznosu 2.636,85 eura, a ovim Izmjenama i dopunama smanjeni su za 219,41 euro što najvećim dijelom obuhvaća rashode za nabavu higijenskih potrepština.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, a za 2023. godinu planirani su u iznosu 140.268,32 eura, a ovim Izmjenama i dopunama smanjeni su za 9.527,09 eura što se najvećim dijelom odnosi na rashode za nabavu proizvedene dugotrajne imovine.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine smanjeni su za 8.552,00 eura što se najvećim dijelom odnosi na rashode za nabavu udžbenika trajnog karaktera za obvezne i izborne predmete.

Rashodi za dodatna ulaganja na nefinancijskoj imovini (45)

Rashodi za dodatna ulaganja na nefinancijskoj imovini planirani su za 2023. godinu u ukupnom iznosu 78.795,00 eura, a ovim Izmjenama i dopunama smanjeni su za iznos 975,09 eura što se odnosi najvećim dijelom na rashode za izgradnju fotonaponske sunčane elektrane u područnoj školi Veliki Raven financiranu sredstvima Fonda za zaštitu okoliša i energetsku učinkovitost.

**PRIMICI I IZDACI**

U Izmjenama i dopunama Financijskog plana za 2023. godinu nisu planirani primici i izdaci.

**Obrazloženje prenesenog viška ili manjka iz 2022. godine**

Izmjenama i dopunama financijski plan za 2023. godinu uravnotežen je, a preneseni višak iz 2022. godine uključen je u Izmjene i dopune financijskog plana u iznosu 21.210,83 eura.

**B) OBRAZLOŽENJE POSEBNOG DIJELA IZMJENA I DOPUNA FINANCIJSKOG PLANA**

|  |  |  |  |  |
| --- | --- | --- | --- | --- |
| Planirani rashodi u okviru programa **3201 Osnovnoškolsko obrazovanje u OŠ Ljudevita Modeca Križevci**, raspoređeni su po aktivnostima i izvorima kako slijede: **AKTIVNOST** | **NAZIV** | **Iznos EUR** | | |
|  |  | Plan | Izmjene | Novi plan |
| A320101 | RASHODI ZAKONSKOG STANDARDA | 369.255,63 | 0,00 | 369.255,63 |
| A320102 | RASHODI IZNAD ZAKONSKOG STANDARDA | 2.622.820,42 | 98.604,29 | 2.721.424,71 |
| K320123 | IZGRADNJA FOTONAPONSKE SUNČANE ELEKTRANE „ŠKOLSKE ZGRADE“ | 14.500,00 | -975,09 | 13.524,91 |
| A320124 | POMOZIMO JEDNI DRUGIMA VI (2023.-2024.) | 23.887,00 | -2.577,00 | 21.310,00 |
| A320125 | GRAĐANSKI ODGOJ | 2.516,00 | -1.723,00 | 793,00 |
| A320118 | POMOZIMO JEDNI DRUGIMA V (2022.-2023.) | 43.347,00 | -2.823,00 | 40.524,00 |
| A320119 | OSIGURAVANJE ŠKOLSKE PREHRANE ZA DJECU U RIZIKU OD SIROMAŠTVA (2022.-2023.) | 30.792,00 | -3.315,83 | 27.476,17 |
| A320120 | ŠKOLSKA SHEMA (2022.-2023.) | 8.327,00 | -2.124,00 | 6.203,00 |
| A320121 | PRODUŽENI BORAVAK | 59.015,87 | 4.774,13 | 63.790,00 |
| A320126 | ŠKOLSKA SHEMA (2023.-2024.) | 0,00 | 1.800,00 | 1.800,00 |
| **Ukupno** |  | **3.174.460,92** | **91.640,50** | **3.266.101,42** |
|  |  |  | | |

**AKTIVNOST A320101 – RASHODI ZAKONSKOG STANDARDA**

Ukupni rashodi zakonskog standarda planirani su za 2023. godinu u iznosu 369.255,63 eura, a ovim Izmjenama i dopunama izvršeno je usklađenje izvora financiranja 43 Pomoći izravnanja za decentralizirane funkcije i rashoda zakonskog standarda izvor 11.

**AKTIVNOST A320102 – RASHODI IZNAD ZAKONSKOG STANDARDA**

**Izvor 11 – Opći prihodi i primici**planirani su za 2023. godinu, a i ovim Izmjenana i dopunama u iznosu 348.208,00 eura. Financirani su dodatnim sredstvima Grada.

**Izvor 21 -Vlastiti prihodi-** planirani su u iznosu za 2023. godinu 65.096,75 eura, a ovim izmjenama i dopunama Financijskog plana povećani su za 1.867,25 eura prema očekivanim uplatama od iznajmljivanja sportske dvorane, prostora zalogajnice, školskih stanova i školskog prostora u područnim školama Apatovec i Glogovnica.

**Izvor 31- Prihodi po posebnim propisima** obuhvaćaju nabavu namirnica za školsku kuhinju i ostale rashode koji su vezani uz školsku prehranu, financiranu uplatama roditelja i povećani su za 88,07 eura.

**Izvor 42 - Prihodi iz drugih proračuna te ostalih subjekata unutar općeg proračuna-** povećani su za iznos 96.236,48 eura i planirani su u ukupnom iznosu 2.283.520,96 eura. Povećanje najvećim dijelom obuhvaća rashode za zaposlene zbog povećanja osnovice za izračun plaće i materijalnih naknada.

**Izvor 51- Donacije-** sredstva donacija troše se namjenski od ostvarenih donacija i povećana su za iznos 412,49 eura za materijalne rashode od Hrvatskog školskog sportskog saveza za isplatu dnevnica.

**Izvor 61-Prihodi od prodaje imovine** – planirani su rashodi za pokrivanje troškova tekućeg i investicijskog održavanja u iznosu 1.575,73 eura.

**AKTIVNOST K320123 IZGRADNJA FOTONAPONSKE SUNČANE ELEKTRANE „ŠKOLSKE ZGRADE“**

Rashodi su planirani za 2023. godinu u iznosu 14.500,00 eura, a ovim Izmjenama i dopunama smanjeni su za 975,09 eura prema ostvarenju.

**AKTIVNOST POMOZIMO JEDNI DRUGIMA VI (2023.-2024.)**

U okviru aktivnosti Pomozimo jedni drugima VI planirani su rashodi za zaposlene (isplata plaća, naknada za prijevoz i ostalih materijalnih naknada) za pomoćnike u nastavi za 2023. godinu u iznosu 23.887,00 eura, a Izmjenama i dopunama Financijskog plana smanjeni su za 2.577,00 eura. Planirani su za 10 pomoćnika, a zaposleno ih je devet dok se deseti planira zaposliti od mjeseca prosinca 2023. godine.

**AKTIVNOST A320125 GRAĐANSKI ODGOJ**

U okviru ove aktivnosti planirani su rashodi za isplatu plaće zaposleniku za izvođenje izvanškolske aktivnosti za 2023. godinu u iznosu 2.516,00 eura, a ovim Izmjenama i dopunama smanjeni su za 1.723,00 eura sukladno odrađenim satima.

**AKTIVNOST A320118 POMOZIMO JEDNI DRUGIMA V (2022.-2023.)**

U okviru aktivnosti Pomozimo jedni drugima V planirani su rashodi za zaposlene (isplata plaća, naknada za prijevoz i ostalih materijalnih naknada) za pomoćnike u nastavi financiranih iz tri izvora za 2023. godinu u iznosu 43.347,00 eura, a ovim Izmjenama i dopunama smanjeni su za 2.823,00 eura prema ostvarenju istih.

**AKTIVNOST A320119 OSIGURAVANJE ŠKOLSKE PREHRANE ZA DJECU U RIZIKU OD SIROMAŠTVA (2022.-2023.)**

U okviru ove aktivnosti planirana su sredstva za nabavu namirnica i usluge troškova prijevoza, a financirani su iz dva izvora u iznosu 30.792,00 eura za 2023. godinu, a ovim Izmjenama i dopunama smanjeni su za 3.315,83 eura prema ostvarenim rashodima.

**AKTIVNOST A320120 ŠKOLSKA SHEMA (2022.-2023.)**

Aktivnost Školska shema odnosi se na nabavu voća i voćnih sokova te mlijeka i mliječnih proizvoda financiranih EU sredstvima od strane Agencije za plaćanja u poljoprivredi, a financirana je iz dva izvora (42 i 44). Izmjenama i dopunama smanjeni su za 2.124,00 eura prema ostvarenju za drugo polugodište školske godine 2022.-2023.

**AKTIVNOST A320121 PRODUŽENI BORAVAK**

**A**ktivnost Produženi boravak financirana je iz dva izvora: 11- Opći prihodi i primici -isplata plaća i ostalih materijalnih naknada učiteljima u produženom boravku za 2023. godinu u iznosu 48.560,00 eura i ovim Izmjenama i dopunama povećani su za 3.230,00 eura zbog povećanja osnovice za izračun plaće i 31 Prihodi po posebnim propisima u iznosu 12.000,00 eura, a najvećim dijelom se odnose na nabavu namirnica za učenike u produženom boravku financiranu uplatama roditelja te su ovim Izmjenama i dopunama povećani za 1.544,13 eura zbog povećanja broja polaznika produženog boravka.

**AKTIVNOST A320126 ŠKOLSKA SHEMA (2023.-2024.)**

Aktivnost Školska shema odnosi se na nabavu voća i voćnih sokova te mlijeka za školsku godinu 2023.-2024. financiranih EU sredstvima od strane Agencije za plaćanja u poljoprivredi, a ovim Izmjenama i dopunama novoplanirani iznos je 1.800,00 eura.

Voditelj računovodstva Ravnatelj

Andreja Jandroković dr.sc. Tomislav Bogdanović